একাদশ সংসদ নির্বাচনে প্রার্থী মনোনয়নের ক্ষেত্রে কোন বিষয় বড় বিবেচ্য হবে—জানতে চাইলে ওবায়দুল কাদের বলেন, ‘আমার কাছে বড় বিষয় হচ্ছে—যাকে আমরা প্রার্থিতা দেব তাকে জনগণের কাছে গ্রহণযোগ্য হতে হবে। জনমত জরিপে তার নামটা জনপ্রিয়তার বিচারে আসতে হবে—তবেই বিবেচনা করা হবে। সবার আমলনামা নেত্রীর কাছে জমা হচ্ছে। ছয় মাস পর পর বিশেষজ্ঞদল, দলের নেতারাও সেখানে আছেন তা পরীক্ষা করছেন। সিআরআই কাজ করছে। কাজ করছেন প্রধানমন্ত্রীপুত্র সজীব ওয়াজেদ জয়; ববি—ওঁরাও কাজ করছেন। চুলচেরা বিশ্লেষণ হচ্ছে। কাকে নমিনেশন দিলে জয় হবে সেটা দেখা হচ্ছে।’ জোটের ক্ষেত্রেও একই কৌশল অবলম্বন করা হবে জানিয়ে তিনি বলেন, ‘হেরে যাওয়ার জন্য নমিনেশন দেব না।’